Sonic the Hedgehog

Mobius

Mobius er et fiktivt sted og hjemplaneten til Sonic the Hedgehog samt figurene fra tegneseriene om Sonic. Det blir riktignok ikke nevnt hva hjemplaneten til Sonic er i serien Sonic X, men det spekuleres i at det er Mobius som er hjemplaneten også i denne serien. Navnet Mobius ble lenge trodd å være en feiloversettelse fra et intervju med Yuji Naka i 1992, men Sega i Nord-Amerika har brukt navnet siden 1991, så dette ble avkreftet.
Noen fans mener planten ble formet som et slags framtidens jorden, eller jorden i et annet univers. Dette ble delvis bekreftet under spillet med Shadow the Hedgehog der et verdenskart er synlig i bakgrunnen i spillet. Kartet hadde likhetstrekk med jorden, men med litt endret landskap og landmasse.

Adventures of Sonic the Hedgehog

I september 1993 kom det to forskjellige tv-serier med Sonic. DiC lagde serien Adventures of Sonic The Hedgehog, ofte kalt AOSTH, der Sonic og Miles "Tails" Prower bekjemper Dr. Robotnik og hans dumme ogklønete medhjelpere Scratch og Grounder mot verdensherredømme. Serien var veldig fargerik og humoristisk i forhold til ABC's svar til tv-serien.
Serien ble laget i 65 episoder for tv-kanalen Nickelodeon, samt en spesial-episode som ble laget vinteren 1996.

Sonic the Hedgehog (TV-serie)

Nesten samtidig lagde DiC serien Sonic the Hedgehog (TV-serie), ofte kjent som SatAM. Serien hadde en mye mørkere og mer alvorlig ramme enn AOSTH, og hadde mange flere karakterer som kjempet mot Doctor Ivo Robotnik. Her stiftet vi bekjentskap Frihetskjemperne, med blant annet Princess Sally Acorn, Antoine D'Coolette og Bunnie Rabbot. Miles "Tails" Prower var også med, men hadde en vesentlig mindre rolle enn han hadde i Adventures of Sonic the Hedgehog.
Doctor Ivo Robotnik har tatt kontrollen over Mobotropolis, gjort hele byen om til en robotby, og kalt den Robotropolis. Frihetskjemperne må stoppe han fra å gjøre hele planeten til en robotplanet. Dr. Robotnik's nærmeste støtte og lakei er Snively. Han får som regel skylden når noe går galt med planene. De er konstant på jakt etter Frihetskjempernes skjulested, Knothole village.
Serien, som ble vist på ABC, varte kun i to sesonger (26 episoder totalt). Til tross for dette har serien fortsatt en stor fanskare.

Sonic Underground

I 1999 kom den tredje serien med Sonic, Sonic Underground. Denne gangen stifter vi bekjentskap med Sonic's søsken, Sonia the Hedgehog og Manic the Hedgehog, samt deres mor Queen Aleena the Hedgehog. Her møter vi også for første gang i tv-sammenheng Knuckles the Echidna. Serien fulgte ikke noen av trådene fra de forhenværende seriene, og var en helt ny historie, men hadde likevel mest likehetstrekk med SatAM. I denne serien har Dr. Robotnik mer eller mindre gjort Mobius om til en stor søppeldynge. Også her er mye av konseptet det samme, stoppe Dr. Robotnik fra å overta hele Mobius.
Serien ble vist i 40 episoder over en sesong.

Sonic X

Sonic X er foreløpig den nest siste serien med Sonic, og for denne serien er nesten alle karakterene byttet ut, med et unntak av Sonic, Tails, Knuckes og Dr. Robotnik, som har blitt omdøpt til Doctor Eggman for denne serien. Her møter vi flere karakterer hentet fra spillene Sonic Adventure, Sonic Adventure 2 og Sonic Heroes, deriblant Amy Rose, Shadow the Hedgehog og Rouge the Bat. I tillegg får vi et gjensyn med Miles "Tails" Prower etter et opphold vekk fra Sonic Underground.
Serien starter på Sonic's hjemplanet. Frihetskjemperne skal inn i Doctor Eggmans palass for å redde figurene Cream the Rabbit og Cheese the Chao, men et uhell med kaoskontrollen utløser en eksplosjon som sender alle i nærheten til et ukjent sted for dem. Separert fra hverandre legger de ut på jakt etter hverandre, søken etter svar på hvor de er, og søken etter de savnede syv kaossmaragdene.
Serien er produsert av TMS Entertainment i Japan. Serien er ferdig med sin tredje sesong, og en fjerde er planlagt. I Norge blir/ble serien sendt på Jetix & TV 2.

Sonic Boom

En ny generasjon av Sonic med en omfattende redesign. Sonic Boom er et fransk-amerikansk franchise prosjekt som omhandler hovedpersonene Sonic, Miles "Tails" Prower, Amy Rose, Knuckles og Sticks the Badger. Dette nye prosjektet til Sega kom først i februar 2014 med spillet "Sonic Boom: Fire & Ice", her møter vi også den nye finden D-fect. Sonic Boom skiller seg meget ut ifra den originale Sonic verdenen utsendemessig.
En stor endring, er tapet av mange kjente hovedpersoner. Dette skapte mye kritikk, spesielt grunnet Shadows mindre tilværelse som også berører den nye TV-serien Sonic Boom.
Sonic Boom prosjektet inkluderer også en ny komputer animert TV-serie produsert av Cartoon Network og frankse OuiDo. Premiæredatoen i Norge er fortsatt uklar.
Senere kom også Androide/IOS spillet Sonic Dash 2: Sonic Boom, en oppfølger til Sonic Dash. I Canada og USA ble spillet lansert i juni 2015, med en lansering i Norge og resten av verden i oktober 2015.

Piratversjoner

Spillet ble konvertert til et Famicom-spill som ble kalt Somari av en gruppe i Hongkong. Spillet er for det meste spillbart.
En piratversjon av Sonic the Hedgehog som ble i stor grad piratkopiert i Asia har alle SEGA-logoene fjernet.